# data[].attributes.headline
Моите приятели в социалните мрежи

# data[].attributes.subject
Моите приятели в социалните мрежи

# data[].attributes.body
Споделете колко от вашите приятели в социалните мрежи са етнически българи. Как общувате – на български или на друг език? Колко от тях живеят в България? Едни и същи теми ли ви вълнуват? Включвате ли се в отворени/затворени групи на българи в чужбина? Използвате ли възможностите на онлайн комуникацията, за да се информирате за актуалните събития в България?

# data[].attributes.headline
Историята на едно от бежанските селища в България

# data[].attributes.subject
Историята на едно от бежанските селища в България

# data[].attributes.body
Миграцията е причина за значителното намаляване на населението в редица селища на България. И това не е само проблем на съвременността. В същото време историческото ни минало е свързано и с обратния процес – масово заселване на територията на страната ни на бежанци, които създават самостоятелни селища. Споделяме ви един от филмите на Сдружение "Българска история", който разказва за Бърдарски геран – едно от селата на банатските българи.
Проследете внимателно историята и представете основните моменти от възникването, развитието и съвременните проблеми на това уникално българско село от Северозападна България.

# data[].attributes.attachment_link.authors[].name
Българска история

# data[].attributes.attachment_link.title
Скрити истории: Немската църква в Бърдарски геран

# data[].attributes.headline
Най-интересните за посещения места в България (2022 г.)

# data[].attributes.subject
Най-интересните за посещения места в България (2022 г.)

# data[].attributes.body
Изгледайте видеото и запишете на български език класацията на 15-те най-интересни за посещение места в България. Нека всеки от вас преразкаже как е описан един от обектите, а останалите оценете качеството на превода от английски на български език. Имате ли необходимост от помощ по отношение на специфични понятия?
Кой от обектите е разположен най-близо до мястото, с което свързвате вашите български корени?
Обсъдете заедно и предложете ваша класация, която включва 15-те селища в България, които бихте препоръчали за посещение.

# data[].attributes.attachment_link.title
Bulgaria Travel Video (Best Places to visit in 2022) | GetLostForever.com

# data[].attributes.headline
Паметта на площадите и улиците

# data[].attributes.subject
Паметта на площадите и улиците

# data[].attributes.body
Градът е специално създадено от човека пространство, което се състои от редица елементи: улици, булеварди, площади, жилищни квартали и промишлени зони. Първоначално улиците са свързвали входните врати с централния площад на селището. Наричали са ги просто пътища. Днес всяка улица и площад имат свой специфичен вид. Той зависи от релефа, плътността на застрояването и вида на сградите, големината на селището и броя на населението. Улиците и площадите, подобно на всички останали елементи на градската културата, се променят.

Сравнете снимките от миналото с тези от съвременността. Обсъдете дали, как и защо се променя градският пейзаж.
Сравнете изображенията от видеото с вида на своята улица и на най-близкия площад в селището, в което живеете в момента. Кои са приликите и различията?

# data[].attributes.attachment_link.title
Паметта на площадите и улиците

# data[].attributes.headline
До чужбина и назад (казус)

# data[].attributes.subject
До чужбина и назад (казус)

# data[].attributes.body
В текста, който предстои да прочетете, е описана реална житейска съдба. Разказана е от Джули Лефе – българка, която е учила и живяла в чужбина, но е избрала да се завърне в България.

Разделете се в малки групи (3-4 човека), анализирайте текста и предложете колективни отговори на следните условия:

1.   Съставете списък на проблемите, с които е трябвало да се справи Джули.

2.   Коментирайте дали според вас е взела правилните решения при всеки от тях.

3.   Представете си, че сте на нейно място. Как бихте реагирали в подобни ситуации? Какви биха били последиците от вашите решения?

4.   Кое е основното послание на споделеното в текста?

# data[].attributes.attachment_link.title
До чужбина и назад

# data[].attributes.headline
Къси разкази на млади бесарабски българи 

# data[].attributes.subject
Къси разкази на млади бесарабски българи 

# data[].attributes.body
Значителна част от българите избират да напуснат България и да живеят в друга страна. Има и етнически българи, които мечтаят за живот в България. Сред тях са бесарабските българи.
Използвайте внимателно информацията от видеото. Свържете я с основни понятия като културна осъзнатост, национално самосъзнание, национална идентичност.
Работейки в малки групи (до 3-4 човека) представете мнението на групата по следните въпроси:
1. Каква е България в представите на младите бесарабски българи?
2. Как се самоопределят по етнически признак?
3. Кое най-пряко ги свързва с България?
4. Има ли място България в плановете за бъдещия им живот?
5. Използват ли български думи, които ви изненадват или забавляват? Кои са те и като какви бихте ги определили?

# data[].attributes.attachment_link.authors[].name
Публицистиката на NOVA

# data[].attributes.attachment_link.title
Бесарабските българи: Страната ни през техните очи

# data[].attributes.attachment_caption
През 2020 г. е публикувана книгата "Втората България" на журналистката Милена Димитрова.

# data[].attributes.headline
"Втората България" в (само) 50 лични истории

# data[].attributes.subject
"Втората България" в (само) 50 лични истории

# data[].attributes.body
Прочетете текста и определете кои са част от причините за избора на метафората за заглавие на книгата?
Колко точно са сега българите по света – не се знае, не се брои и не се казва. Данните бързо остаряват и се менят. Не се съобщават обективно и своевременно. При преброяването през 2011 г. Евростат обявява, че 1 023 248 души, родени в България, живеят извън границите ù.

През същата 2011 г., когато Евростат установява, че един милион родени в България живеят по света, българските консулски служби са преброили 2 036 092 българи в чужбина. Разликата в изчислението е повече от един милион души! Още тогава Министерството на външните работи е съобщило, че всеки четвърти българин вече живее извън България. До 3,5 милиона са българите извън България, както е записано в доклад на правителствения Съвет по национална сигурност. Приема се, че българи могат да бъдат и чуждестранни граждани с български произход и национално съзнание. Според доклада българите с придобито образование и професионален опит в чужбина са своеобразна „Втора България".

„Всяко семейство, всяка махала, всеки град, всяка село, всяка социална прослойка, всяка професия се изля извън границите на България. Тези хора не бягат от добро, но като че ли България не ги чува или не си дава сметка какво причинява това огромно изселване – милиони хора да не бъдат там, където са родени, да бъдат изтръгнати от корените си“ – пише авторката на книгата. Текстът включва лични истории на българи емигранти от Канада, Дания, Китай, САЩ, Украйна и други страни.

# data[].attributes.attachment_caption
Произведението на уличното изкуство е от град Гланстънбъри, Великобритания. За негов автор  най-често се определя художника Банкси. 

# data[].attributes.headline
Миграцията не е престъпление

# data[].attributes.subject
Миграцията не е престъпление

# data[].attributes.body
Свържете текста с посланието на изображението и  отговорете на въпроса: Кои са причините за миграцията на българи в чужбина и кои са последиците от това?
Международният ден на мигрантите се отбелязва от 2000 г. на 18 декември след решение на Общото събрание на ООН. Причината е големият и увеличаващ се брой мигранти по света. На този ден страните членки на ООН разпространяват информация за човешките правата и основните свободи на мигрантите, споделят опит и практики за гарантиране на тяхната закрила.

В България има над 260 хил. деца, които по някакъв повод са оставени без родители, сочат данни от проучване на УНИЦЕФ България. Около 22% от децата в България имат родител мигрант.

# data[].attributes.attachment_caption
Карта на европейските страни с най-големи български общности към 2022 г.

# data[].attributes.headline
Българските общности в Европа

# data[].attributes.subject
Българските общности в Европа

# data[].attributes.body
Използвайте информацията от картата и обсъдете следните въпроси:
1. Кои са петте европейски държави, в които българите към 2022 г. са над 150 хил. души (използвайте легендата на картата)?
2. Еднакви ли са причините за съсредоточаване на значителен брой българи в тези страни, или вашите исторически и географски знания ви насочват към възможни различия?
3. Опитайте да прогнозирате миграцията на млади хора от България в следващите 10–15 години. Ще има ли различия в техния избор на европейска държава, с която да свържат част от живота си или моментното състояние ще се запази?

# data[].attributes.headline
Забавна математика - сериозно послание

# data[].attributes.subject
Забавна математика - сериозно послание

# data[].attributes.body
Решете задачите. Отговорът на всяка от тях съответства на буква от азбуката (помогнете си с примерите от слайд 2). Състезавайте се индивидуално или по двойки. Печели този, който пръв прочете мисълта – верую на Георги С. Раковски.
Обсъдете заедно отговора на двата въпроса в края на презентацията. Не забравяйте колко важно е да изразявате спокойно собственото си мнение, но и да се вслушвате в останалите!

# data[].attributes.attachment_link.title
Георги Раковски